cyanic-selkie/wikianc huggingface dataset:
One Direction
2013-14: Midnight Memories at This Is Us
Noong 16 Mayo 2013, inanunsiyo ng banda ang kanilang unang lakbay-estadyo (stadium tour), ang Where We Are Tour, na nagsimula noong Abril 2014. Pinlano nilang magbigay ng £200,000 ng benta ng tiket bilang donasyon sa kawanggawang Stand Up to Cancer.
Inanunsiyo naman noong 22 Mayo 2013 na muling maglalabas ng panibagong aklat ang banda, na pinamagatang One Direction: Where We Are (Our Band, Our Story) at ilalathalang muli ng HarperCollins; ito ay opisyal na inilabas sa publiko noong 27 Agosto 2013.
Saliceto, Piamonte
Kasaysayn
Ang pag-iral ng lumang tinatahanang nukleo sa itaas ng burol na kilala bilang Margherita ay dokumentado ni Moriondo sa Monumenta Aquensia na napetsahan bago ang ika-10 siglo. Ang lugar ay orihinal na nahahati sa dalawang nayon: Borgovero at Borgoforte, parehong nawasak, ito ay ipinapalagay, ng mga Saraseno sa panahon ng mga pagsalakay sa pagitan ng ika-9 at ika-10 siglo.
One Direction
2013-14: Midnight Memories at This Is Us
Noong 23 Nobyembre 2013 at bilang pagtataguyod sa Midnight Memories, nakiisa ang banda sa "Araw ng 1D" (1D Day), isang araw na handog para sa mga tagahanga ng One Direction. Binuo ang araw ng isang makasaysayang 7.5 oras na pakikipagtalamitam sa pamamagitan ng livestream sa YouTube na nagtampok sa mga pagtatanghal ng banda nang live, mga sikat na panauhin kasama sina Simon Cowell, Cindy Crawford, Piers Morgan, Jerry Springer at marami pang iba. Natatangi ang kaganapan hindi lang dahil sa mahabang oras na itinakbo nito kundi dahil din sa ngayon pa lang nagamit ang midya sosyal (social media) kung saan ang mga tagahangang nagawang makisali sa palabas ay direktang nakaugnayan ang banda sa pamamagitan ng Google+ Hangout.
Islamikong Estado
Simula noong 29 Hunyo ng kaparehas na taon, ipinahayag ng grupo ang pandaigdigang kalipato, habang si Abu Bakr al-Baghdadi naman ang nagsisilbing kalifa nila sa pangalang Kalifa Ibrahim, bagkus naging Islamikong Estado na lamang ang pangalan ng estado. Bilang kalipato, inaangkin ng grupo na pinamumunuan nila ang lahat ng mga Muslim sa daigdig.
One Direction
2013-14: Midnight Memories at This Is Us
Inilabas sa buong mundo ang Midnight Memories noong 25 Nobyembre 2013. Inilarawan ng banda ang album bilang edgier at nagtataglay ng tonong slightly rockier kaysa sa mga nagdaang album nila. Ibinunyag din ng grupo na ang awiting may pamagat na Story of My Life ang magiging ikalawang single ng album, at itinaguyod nila ito sa pamamagitan ng paglalabas sa Twitter ng kani-kanilang larawan noong sila ay bata pa. Matapos nito'y inilabas ang pabalat ng single sa opisyal na akawnt ng One Direction. Noong 11 Oktubre 2013, inilabas ng One Direction ang opisyal na pabalat ng album maging ang talaan ng mga pamagat ng awitin nito, at kanila itong ibinunyag isa-isa sa pamamagitan ng kanilang mga twit gamit ang hashtag na #MidnightMemoriesTrackQuiz. Kinumpirma ring magtatanghal ang banda sa edisyong UK at US ng The X Factor upang itaguyod ang kanilang parating na album.
Saliceto, Piamonte
Kasaysayn
Sa kasaysayan, ang Saliceto ay pagmamay-ari ng Del Carretto Markes ng Finale Ligure, na nagtayo rito ng isang kastilyo noong 1588. Ang kastilyo ay kinubkob noong 1689 ng mga hukbong Español.
Islamikong Estado
Kilala ang grupo sa kanilang madugong propaganda, kasali ang kanilang pampupugot ng mga ulo ng kanilang mga bihag na kanila namang inilalagay sa Internet.
One Direction
2013-14: Midnight Memories at This Is Us
Pumasok ang album bilang numero uno sa UK at sa Estados Unidos, na naggawad sa kanila bilang unang grupong nakapasok bilang numero uno sa Billboard 200 sa unang tatlong album nito, at ikalawa namang nakaabot sa itaas pagkatapos ng The Monkees noong 1967.
Noong Disyembre 2013, muling nakabura ng panibagong rekord ng benta sa UK ang One Direction sa inilabas na DVD at Blu-Ray ng 3-D na pelikula-konsiyerto nilang "This is Us." Batay sa ulat, halos 270,000 kopya ng pelikula ang nabenta sa UK sa loob lamang ng tatlong araw na labas nito, at tumalo sa rekord na dating inilagay ng This is It ni Michael Jackson noong 2010 ng 10,000 kopya. Pinangalanan ang grupo bilang Nangungunang Mang-Aawit sa Buong Mundo ng 2013 ng IFPI dahil sa lakas ng mga digital downloads, mga pisikal na album, on-demand streams at mga bidyo-awit.
2014-15: Four at paglisan ni Malik
Noong 27 Abril 2014, nakumpirmang ginagawa na ng One Direction ang kanilang ikaapat na studio album. Nabalitang nakipagtrabaho ang Good Charlotte kina Payne at Tomlinson sa pagsusulat ng mga kanta. Inangkin ni Payne na ang album ay magiging "edgier" at karamihan sa mga kanta'y isinulat ng grupo. Noong 21 Hulyo, inanunsiyo ng One Direction ang parating nitong pelikula-konsiyertong pinamagatang Where We Are, na nagdodokumentaryo sa konsiyertong ginanap sa Estadyo ng San Siro noong kanilang Where We Are Tour. Noong 24 Hulyo, isang aklat ng talambuhay na isinulat nila mismo, ang Who We Are ay inanunsiyong ilalabas sa 25 Setyembre.
Noong 8 Setyembre, inanunsiyo ng One Direction na ang kanilang ikaapat na studio album ay pinamagatang Four, na nakatakdang ilabas sa 17 Nobyembre. Bilang bahagi ng kanilang anunsiyo, isa sa kanilang mga awitin mula sa nasabing album, ang Fireproof, ay inilabas upang libreng madiskarga (download) sa loob ng 24 oras mula sa kanilang opisyal na sityo. Noong 14 Setyembre naman, inanunsiyo nilang ang unang opisyal na isahang awit ng album na "Steal My Girl" ay ilalabas sa 29 Setyembre. Ang bidyo-awit ay inilabas noong 24 Oktubre. Noong 28 Oktubre, naiulat na isa pang bidyo-awit ng One Direction ang isinasagawa, na nagpapahiwatig na isang panibagong isahang awit ang ilalabas. Kinalauna'y nakumpirmang ang ikalawang isahang awit ng album ay ang Night Changes. Inilabas ang nasabing awit noong 14 Nobyembre, tatlong araw bago ang paglabas ng album. Inilabas ang album noong 17 Nobyembre, at nangunang muli sa Billboard200 at Talaan ng Album sa UK.
Noong 22 Nobyembre, naibalitang ang kanilang tagapamahala sa paglalakbay (tour manager) na si Paul Higgins, na kasama na ng grupo mula nang ito'y mabuo, ay umalis na at iniwan ang banda. Sa isang artikulo ng E! News na ipinaskil noong 04 Disyembre, itinalá ang tambalang Styles at Tomlinson bilang ikatlong pinakatampok na paksa tungkol sa shipping o inaakalang pag-uugnay sa kanila ng mga tagahanga sa mga nagsasagawa ng reblogging sa Tumblr, katuwang ang tambalang Styles at Horan sa ikasiyam na puwesto, at Payne at Malik naman sa ikalabing-lima. Kinumpirma ng banda sa Parangal ng Musika ng BBC (BBC Music Awards) na kasunod ng tagumpay ng Four, umaasa silang magpatuloy patungo sa "ibang lugar" ang kanilang musika sa ikalima nilang album.
Noong 25 Marso 2015, nagpalabas ng opisyal na pahayag ang One Direction na nagsabing lumisan na si Malik mula sa banda. Nagpapatuloy ang apat na natitirang kasapi bilang bahagi ng banda. Ginawa ng grupo ang kanilang unang opisyal na paglabas sa publiko bilang apat na miyembrong banda sa programang The Late Late Show with James Corden noong 14 Mayo, kung saan sinabi nilang sa simula'y nagalit sila kay Malik, at kinumpirma nilang magpapatuloy sila bilang grupo nang walang ikalimang kasapi.
Angeles (paglilinaw)
Tumutukoy ang Angeles sa isang lungsod sa Gitnang Luzon, Pilipinas. Maari ring tumukoy ang Angeles sa:
One Direction
2015: Made in the A.M. at ang pamamahinga
Noong 31 Hulyo 2015, inilabas ng grupo ang Drag Me Down nang walang kahit anong patalastas o anunsiyo. Ito ang unang isahang awit mula sa kanilang ikalimang album na Made in the A.M., at kanilang unang materyal na inilabas matapos ang paglisan ni Malik. Matapos nito'y ibinunyag na pansamantalang magpapahinga ang grupo sa 2016. Noong 22 Setyembre, ang pangalan ng kanilang ikalimang album na Made in the A.M. ay opisyal na ipinahayag kasabay ng pagtataguyod ng kanilang isahang awit na Infinity. Sinimulan ng grupo na ibunyag ang nilalaman ng album at tuluyang nakumpirma sa iTunes. Inilabas ang album noong 13 Nobyembre 2015. Sa ginanap na 2015 American Music Awards noong 22 Nobyembre, muling nagwagi ang One Direction bilang Mang-aawit ng Taon, ang ikalawang magkasunod na taon ng kanilang pagwawagi sa parangal. Kinumpirma kinalaunan ni Louis Tomlinson na ang kanilang pamamahinga ay magtatagal ng 18 buwan. Noong 13 Disyembre nagtanghal ang One Direction sa huling palabas ng The X Factor. Ang kanilang huling pagtatanghal bilang grupo bago ang kanilang pamamahinga na ipinalabas sa telebisyon ay sa New Year's Rocking Eve noong 31 Disyembre 2015.
Estilong pangmusika
Musikang pop ang dominanteng rekord ng paunang studio album ng One Direction, ang Up All Night (2011), na naglalaman ng mga elemento ng teen pop, dance-pop, pop-rock, at power pop, na may mga impluwensiya ng electropop at rock. Inilarawan ni Robert Copsey ng Digital Spy ang album bilang “koleksiyon ng pop rock na may pamatay na mga koro,” habang itinuring ito ng The New York Times na “punó ng pop na may datíng ng rock, masaya, at minsa’y magaling.” Kinilala ni Jason Lipshutz ng Billboard ang album na nagpapakita ng pagka-orihinal nito sa tunog na “kailangan para sa pagpapasiglang muli ng kilusang boyband.” Partikular na tinukoy ang mga awiting “One Thing” at “What Makes You Beautiful” para sa mga uri ng power pop at pop rock, para sa kanilang powerhouse guitar riff at mga korong “mapuwersa” (forceful).
Ang kanilang ikalawang studio album, ang Take Me Home (2012), ay nagtataglay naman ng rock-inherited pop, prominenteng electric guitar riff, maliwanag na synthesizer, dobleng-kahulugan para sa pakikipagtalik, isang magkakabagay (homogeneous) na tunog at mensahe, at ng software upang itama ang tinis ng boses, ang AutoTune. Ipinaliwanag ni Alexis Petridis ng The Guardian ang lagdang-tunog (signature sound) nito bilang “peppy, synth-bolstered na atake sa new-wave pop ng unang parte ng dekada 80, mabigat sa clipped rhythms at chugging guitars,” kung saan, aniya, kahit papaano’y isang pag-unlad sa substitute R&B “na minsa’y naging kailangan ng mga boyband kahit ‘di maganda.” Inakala naman ni Jon Caramanica, nagsusulat sa The New York Times, na ang album ay “higit na mekanikal ang datíng” kaysa sa paunang album nito, bagaman at mapapansing magkakahawig ito sa tunog at sa letra. Nagpapahayag ang mga linya ng awitin sa album hinggil sa pagkahulog sa pag-ibig, di-nasusukliang pag-ibig, ang pagpipilit na ang mga kakulangan ng tao’y dahilan upang ito’y maging natatangi, mga pangako sa isa’t isa, pagseselos, at pangungulila sa mga mahalagang tao ng nakaraan.
Pinaboran naman ni Erica Futterman para sa Rolling Stone ang live na akustikong mga pagtatanghal ng banda na parehong nagpapakita ng “kakayahan ni Horan na maggitara, maging ang kabigha-bighaning live na tinig ng One Direction. Walang dapat ipag-alala tungkol sa mga pantulong na tugtog (backing track) o kaya mga notang paulit-ulit (bum note), isang magandang bagay para sa isang palabas na pop.” Opinyon naman ni Cameron Adams ng Herald Sun na ang One Direction ay may "matitibay na boses-pop." Isinulat naman ni Melody Lau ng National Post na “Madaling magpatianod sa karisma ng kanilang mga konyong estilo at gawain subalit sa gitna ng mga tili ng mga tinamaan sa pag-ibig na mga kabataang babae ay yaong mga lalaking marunong talagang kumanta, at kahit papaano’y magpasaya.” Sinang-ayunan naman ni Jane Stevenson ng sityo portal (portal site) na Canoe na: “Ang hindi ko talaga napaghandaan ay kaya nilang lahat kumanta sa konsiyerto.” Si Chris Richards, na nagsusulat sa The Washington Post, ay kumontra sa normal na paniniwala: “Bilang limang mang-aawit, mahirap alamin ang susunod na magiging Justin Timberlake, Ricky Martin, o Bobby Brown mula sa pangkat. Walang boses ang nakahihigit kaninuman sa kanila.” Naramdaman ni Mike Wass ng Idolator na ang “nakasosorpresang pagsisikap” ng grupo na maawit ang Use Somebody ng Kings of Leon ay patunay na ang One Direction ay may “higit pang kakayahan” na paunlarin ang kanilang tunog.
Ang kanilang ikatlong album na Midnight Memories (2013) ay isang pop-rock na rekord, isang bahagyang paglisan mula sa orihinal na tunog teen pop ng banda. Tinawag ni Liam Payne ang Midnight Memories na "slightly rockier and edgier" na album kaysa sa kanilang dating materyal. Ang album ay may malaking impluwensiya ng 80s rock at musikang folk at maikling sinamahan ng mga elemento ng dubstep, na mapupuna sa "Little White Lies". Ang lirikal na tema ng album ay pangunahing umiikot sa pag-ibig, pagkabigo at pakikipagtalik. Maraming kritiko ang pumuri sa lirikal na lalim at komposisyong pangmusika ng nasabing album.
Ang kanilang ikaapat na album na Four (2014) ay inilabas noong 17 Nobyembre 2014. Muling inangkin ni Payne na ang album ay magiging "edgier" at karamihan sa mga awitin ay isinulat mismo ng grupo; si Horan ang umisip ng pamagat ng album, upang alalahaning ito na ang kanilang ikaapat na rekord noong ginawa nila ito, at apat na taon na rin ang nakalipas mula noong mabuo ang banda. Taglay ang katangian ng pagkahinog (maturity) ng kanilang tunog-pop, ang unang isahang awit ng album, ang Steal My Girl, ay tinawag ng Billboard na "walang bahid-What Makes You Beautiful, pero ang kahawig na piyanong pop nito sa Coldplay ay maaaring isang magandang direksiyon," at ang banda'y "hindi pa ganap na handa para iwan ang masiglahing tunog (bubble-gum sound)." Inilarawan ng Rolling Stone ang kanilang rekord bilang "puspos ng datíng ng retro;" ang mga awitin nito "ang nagpakita ng kaibhan sa pagitan ng mabibigat na tunog pop rock ng dekada 80 at ng mas eleganteng panlasa ng dekada 70 - isang makabagong hakbang na hindi nalalayo sa ginawa sa Days Are Gone ng Haim noong isang taon."
Pilantropiya
Noong 2011, nagtanghal ang banda sa palabas na Children in Need 2011, kung saan nakatulong itong makalikom ng higit sa 26 na milyong libra.
Noong 2012 naman, muli silang nagtanghal sa Children in Need at binuksan nila ang programa sa pamamagitan ng pagtatanghal ng kanilang isahang awit na Live While We’re Young. Sinabi ng grupo na "hindi kapani-paniwala" na magiging bahagi sila ng isang kaganapan para sa kawanggawa, dahil isang bagay ito na kanilang pinanonood lang lagi noong sila'y bata pa.
Noong Pebrero 2013, inilabas ng One Direction ang isang medley o pinagsamang awit ng "One Way or Another" at "Teenage Kicks", ang "One Way or Another (Teenage Kicks)", bilang kanilang isahang awit para sa 2013 Comic Relief.
Para sa kampanyang pamasko ng ITV, nagrekord sila ng paghingi ng tulong sa kanilang mga tagahanga at sa pangkalahatang publiko upang magbigay ng £2 donasyon.
Noong Setyembre 2012, bumuo ng isang kaganapan si Niall Horan upang makalikom ng salapi para sa Aksiyong Awtismong Irlandes (Irish Autism Action) at isa pang kawanggawa, na tinawag na Pansamantalang Kaluwagan sa Kagipitan sa Mullingar (Temporary Emergency Accommodation Mullingar), na nakahimpil sa kanyang pinagmulang bayan. Dahil sa napakalaking pangangailangan upang makasali sa paglikom ng salapi, bumagsak maging ang websayt ng tiket para sa kaganapan. Nagbigay-komento ang kapatid ni Horan na si Greg, na nagsabing "may 500 tiket at naubos lahat agad-agad." Tumugon din si Horan sa kaganapan at nagsabing isang karangalan para sa kanya ang magbalik ng tulong sa kanyang pamayanan.
Taong 2013 naman nang ang mga kasaping sina Liam Payne at Harry Styles ay nakipagkaisa sa Trekstock, isang nangungunang kawanggawa para sa kanser, upang tumulong na makalikom ng salapi para sa pananaliksik hinggil sa kanser. Bilang mga kinatawan ng kawanggawa, nagtulungan ang dalawa upang mag-alok ng pagkakataon para sa isang tagahanga at kaibigan nitong manalo ng isang gabing kasama sila, kapalit ang donasyon para sa kawanggawa bilang bahagi ng eksklusibong pandaigdigang kampanyang tinawag na "#HangwithLiam&Harry". Nilayon nilang makalikom ng $500,000, at nagtapos silang nakalikom ng $784,984. Kinalauna'y idinagdag ng Trekstok na ang halagang ito'y magpapahintulot sa kanilang "makumpleto ang pagpopondo sa kanilang pagsusuri sa Hodgkin's lymphoma, sa pag-asang makapaghandog ng higit na maliwanag na kinabukasan sa libu-libong mga bata at kabataang apektado ng ganitong uri ng sakit. Pinangalanan ang One Direction bilang mga pinakamapagkawanggawa noong 2013, kasunod lamang ni Taylor Swift, ng organisasyon para sa pagbabagong panlipunan na DoSomething.org.
Noong 2014, nagbigay ng donasyong umabot sa £500,000 ang One Direction para sa kampanya ng institusyong pangkawanggawa na Stand Up to Cancer sa pamamagitan ng pagbibigay ng bahagi ng kinita mula sa mga benta ng tiket ng kanilang Where We Are Tour. Bago nagtapos ang taon, naging bahagi ang One Direction kasama ng ibang mga mang-aawit gaya nina Ed Sheeran, Chris Martin ng Coldplay, Rita Ora at Sam Smith para sa isang isahang awit pangkawanggawa (charity single) na Do They Know It’s Christmas?. Ito ay bilang suporta nila sa mga bansang malubhang tinamaan ng sakit na Ebola sa Kanlurang Aprika.
Imahe
thumbnail|left|One Direction sa kanilang pagharap sa Gantimpalang Nickelodeon Kids' Choice, taong 2012. Si Neil McCormick ng The Daily Telegraph ay naglathala ng isang artikulo hinggil sa katangian ng tagumpay na nakamit ng One Direction sa Hilagang Amerika, na napansing nag-iwan ng puwang ang mga Amerikano sa industriya, at isinulat na ginamit nito ang kasikatan ni Justin Bieber upang ipakitang may merkado pa para sa “pop na malinis, disente, at malapit sa mga nakaririwasang magulang: mga kyut na kabataang lalaking nagtataguyod ng nagsisimulang pag-ibig (puppy love). At alin ang hihigit pa sa isang kyut, kundi lima?” Inilarawan ang One Direction bilang bumuhay muli sa interes ng mga boyband, at bilang bahagi ng bagong “Pagsakop ng mga Ingles” (British Invasion) sa Estados Unidos. Komento ni Bill Werde, isang kinatawan ng magasing Billboard, “Napakaraming posibilidad dito, maraming pag-angat, ang lebel ng talentong may ganoong taglay na hitsura, ito’y isang perpektong pagkakataon para sa isang malaking-malaking tagumpay na pangyayari.”
Itinuro naman ni Sonny Takhar, ang punong ehekutibo opisyal ng Syco Records, ang pagsibol nila sa lakas ng social media. “Nararamdaman mo minsan na ang kanta ang sikat, pero hindi ganoon dito – kundi yung artista sa likod nito,” ayon sa kanya. “Totoong sandali ito. Ang social media na ang bagong radyo, at hindi pa ito nakapagpasikat mula noon ng isang artista sa buong mundo ng gaya nito.” Idinagdag naman ni Will Bloomfield, ang tagapamahala ng grupo, “Nabubuhay sa online ang mga batang ito, at maging ang kanilang mga tagahanga.” Kumuha ang kanilang pamunuan ng isang pangkat social media, at mismong ang mga miyembro ng grupo ang nagtutwit, “na siyang tumutulong bumuo ng ilusyong higit silang maging malapít sa mga tagahanga kaysa sa inaakala nila,” ayon kay Caspar Llewellyn, sumusulat para sa The Guardian. Nagtataglay ang opisyal na Twitter akawnt ng One Direction ng 14 na milyong tagasunod noong Setyembre 2013, na kung saa’y nadaragdagan ito ng humigit-kumulang 26,000 tagasunod kada araw. Inihayag ng Guinness World Records na ang opisyal na akawnt ng banda ang may "Pinakamaraming Tagasunod sa Twitter para sa Isang Grupong Pop" noong Setyembre 2013. Bawat miyembro’y kilala sa kanilang mga katangian; si Horan ay “ang kyut”, si Malik ay “ang tahimik at misteryoso”, si Payne ay “ang matino”, si Styles ay “ang kaakit-akit”, at si Tomlinson ay “ang makulit”. Komento ni Horan tungkol sa One Direction bilang isang banda, “Inaakala ng mga tao na ang boyband ay puro hangin lang at may magkakatulad na kulay ng damit. Kami’y mga kabataan sa banda. Sinusubukan naming gumawa ng kakaiba mula sa tipikal na pagtingin ng mga tao hinggil sa boyband. Sinusubukan naming bumuo ng iba’t ibang uri ng musika at ipakita kung ano talaga kami, hindi yung pilít.” Binanggit naman ni Leah Collins, nagsusulat para sa National Post, na nagtagumpay ang One Direction sa isang bandá, “Sa malaking bahagi, nangangahulugan lamang na sila’y mga tipikal, makulit, at may pagkapasaway na mga kabataan – nagpapaskil ng mga nakatatawang bidyo sa YouTube, halimbawa, o nagpapakita ng kakulitan sa mga palabas-gantimpala (award shows). Nagsusulat para sa The Observer, nagpahayag naman si Kitty Empire na “Tinutugon ng One Direction ang karaniwang mga kahingian ng isang boyband (hitsura, maemosyong mga letra, tonong madaling mapansin, pagnanasa sa kasikatan) ngunit ang kakulangan nila ng mga pangkaraniwang galaw o rutín (routine) ang naghihiwalay sa kanila mula sa ibang grupo.”
Mga parangal at nominasyon
Sa Pilipinas naman, napagwagian din ng One Direction ang kategoryang "Paboritong Bidyo mula sa Ibang Bansa" (Favorite International Video) para sa kanilang bidyo-awit ng "One Thing" sa taunang Myx Music Awards noong Marso 2013 ng estasyong pangmusika na Myx.
Mga sanggunian
''Maliban kung tuwirang tutukuyin, ang lahat ng mga sanggunian ay orihinal na nakasulat sa wikang Ingles. Isinalin ang mga bahagi ng pinagkunang pahinang web batay sa konsepto at pagkakaunawa ng mga sumulat ng artikulo.''
Aubenton
Aubenton ay isang pakikipagniig sa Aisne departamento sa silangang Pransiya.
Poggio San Lorenzo
Ang Poggio San Lorenzo ay isang komuna (munisipalidad) sa Lalawigan ng Rieti sa rehiyon ng gitnang Italya na Lazio, na matatagpuan mga 50 km hilagang-silangan ng Roma at mga 15 km timog ng Rieti.
Ang Poggio San Lorenzo ay may hangganan sa mga sumusunod na munisipalidad: Casaprota, Frasso Sabino, Monteleone Sabino, at Torricella sa Sabina.
Carcharias taurus
Ang pating na tigre ng buhanginan, pating na toro, o Carcharias taurus (Ingles: sand tiger shark, grey nurse shark, spotted ragged tooth shark, o blue-nurse sand tiger; Kastila: tiburón toro) ay isang espesye ng pating na naninirahan sa mga katubigan ng mga dalampasigan sa buong mundo. Namumuhay ito na malapit sa mga baybaying mabuhangin ng Hilagang Amerika, kaya't pinangalan bilang pating na tigre ng buhanginan. Naglalagi rin ito sa mga katubigan ng Hapon, Australia, at Timog Aprika. Sa kabila ng anyo nitong nakakatakot at matibay na kakayanan sa paglangoy, mahinahon ito ng bahagya at mabagal kung kumilos. Ang espesye ay mayroong isang matalas na matulis na ulo, at isang malaki-laking katawan. Ang haba ng pating na tigre ay maaaring umabot sa 3.0 to 3.4 m. Kulay abo sila na mayroong mga batik sa likod na mamula-mula hanggang sa kayumanggi. Mas nais ng pating na tigre ng buhanginan ang manila na malapit sa dalampasigan, at ang mga pangkat ay napagmasdang naninila ng malaking mga pangkat ng mga isda. Ang kanilang diyeta ay binubuo ng mga isdang matitinik, mga krustasyano, mga pusit, at mga isdang may butong mura (Rajidae, Batoidea). Hindi katulad ng ibang mga pating, ang pating na tigre ng buhanginan ay maaaring humigop ng hangin magmula sa ibabaw ng tubig, na nagpapahintulot dito na tumigil sa "haligi" ng tubig na kailangan lamang ang kaunting paggalaw. Sa panahon ng pagbubuntis, kakainin ng pinakamaunlad na embriyo ang kaniyang mga kapatid, isang estratehiyang pangreproduksiyon na nakikilala bilang kanibalismong intrauterino. Ang pating na tigre ng buhangin ay iniuuri bilang isang "tinatablan" (mahina) o "bulnerable" ng International Union for Conservation of Nature Red List. Ito ang pinaka malaganap na inaalagan at pinananatiling mga pating sa mga akwaryum na pampubliko dahil sa malaking sukat nito at pagpapaupabaya nito na mailagay sa nakakulong na lugar.
Teruyoshi Uchimura
Si Teruyoshi Uchimura (内村 光良) ay isang komedyanteng Hapon at direktor ng pelikula. Ipinanganak siya sa Kumamoto Prefecture, Japan. Ang kanyang palayaw ay Utchan. Isang miyembro ng grupong komedya na si Utchan Nanchan.
Uchimura, Teruyoshi Uchimura, Teruyoshi Uchimura, Teruyoshi Kaurian:Nabubuhay na mga tao
Hamas
Ang Hamas ( حماس‎ Ḥamās, "enthusiasm", acronym ng حركة المقاومة الاسلامية Ḥarakat al-Muqāwamah al-ʾIslāmiyyah) ay isang samahang Palestinianong Islamiko na may nauugnay na pakpak militaryo na Izz ad-Din al-Qassam Brigades sa mga teritoryong Palestino at ibang lugar sa Gitnang Silangan. Ang pakpak na militaryo nito ay itinuturing na samahang terorista ng mga bansang kanluraning gaya ng Canada, Australia, Ehipto, at Estados Unidos. Hindi ito itinuturing na teroristang samahanan ng mga bansang gaya ng Iran, Turkey, Tsina, at mga bansang Arabo.
Lalawigan ng Kars
Ang Lalawigan ng Kars (Kars ili, Կարսի նահանգ) ay isang lalawigan sa Turkiya na matatagpuan sa hilagang-silangang bahagi ng bansa. Sa silangan nito, matatagpuan ang saradong hangganan nito sa Republika ng Armenia. Ang panlalawigang kabisera nito ay ang lunsod ng Kars. Ang mga lalawigan ng Ardahan at Iğdır ay kasama ng Lalawigan ng Kars hanggang dekada 1990.
Mga distrito
Nahahati ang Kars sa 8 distrito (ilçe), na bawat isa ay pinangalan sa administratibong sento ng distrito:
Pontifical Catholic University of Peru
Ang Pontifical Catholic University of Peru (Espanyol:  Pontificia Universidad Católica del Perú , PUCP) ay isang pribadong unibersidad sa Lima, Peru. Ito ay itinatag noong 1917 ng Katolikong pari na si Padre Jorge Dintilhac, SS.CC. bilang ang kauna-unahang di-pantubong na pribadong institusyon ng mas mataas na pag-aaral sa Peru. Ang unibersidad ay kinikilala bilang isa sa dalawang nangungunang pamantasan sa bansa.
Carpenedolo
<templatestyles src="Module:Infobox/styles.css"> Ang Carpenedolo (Bresciano: Carpenédol) ay isang bayan at comune (komuna o munisipalidad) sa lalawigan ng Brescia, sa rehiyon ng Lombardia, hilagang Italya.
Kasaysayan
Sa teritoryo ng munisipalidad ay pinatutunayan ang presensiya ng tao simula sa Panahon ng Bronse (ang pinakamahalagang natuklasan ay binubuo ng isang palakol na may mga pakpak at dalawang espada, na natagpuan noong 1975 at itinatago sa museo ng arkeolohiko ng Remedello; ang mga seramika mula sa parehong panahon ay natagpuan malapit sa ilog Chiese).
Mga aklatan
Ang munisipal na aklatan ay itinatag noong 1971 at nagkaroon ng punong-tanggapan sa Munisipyo, mula noong 1999 ito ay matatagpuan sa Palazzo Laffranchi. Ito ay kasalukuyang may humigit-kumulang 20,000 tomo ng 'di-piksiyong panitikan, audio CD, at DVD na nakaayos sa mga bukas na estante. Ang Aklatan ay may dalawang PC workstation na nakakonekta sa Internet at sa isang printer. Mayroon ding makasaysayang seksiyon ng sinupan na naglalaman ng mga volume na maaari lamang konsultahin sa loob ng aklatan mismo. Pana-panahong nag-oorganisa ang aklatan ng mga kultural na kaganapan na nauugnay sa pagsulong ng pagbabasa, na naglalayon sa lahat ng pangkat ng edad.
Zombie Night
Ang Zombie Night ay isang pelikula ng Amerikano sombi apokaliptong na nilathala ng David Michael Latt at katuwang si 	John Gulager na pinagbibidahan nina Anthony Michael Hall, Daryl Hannah, Jennifer Taylor, Alan Ruck at si Shirley Jones.
Tapir
Ang mga tapir ay malalaking mga mamalyang nanginginain ng damo sa mga pastulan, kawangis ng mga baboy sa hugis na may maiksi at napapagalaw na mga nguso. Namumuhay sila sa mga kagubatan ng Timog Amerika, Gitnang Amerika, at Timog-Silangang Asya. Ibinibilang ang lahat ng apat na uri ng mga tapir sa mga nanganganib na mga hayop. Pinakamalapit nilang kamag-anak ang iba pang mga ungguladong mamalyang may mga di-pantay na bilang ng mga daliri sa paa, katulad ng kabayo at rinosero.
Katangian
Naglalagi ang mga ito sa mga kagubatan na may anyo ng tubig na dumadaloy. Sapagkat, mahiyain, malimit na gumagala lamang sila pagsabit ng gabi para manginain ng mga prutas, dahon, at iba pang mga bahagi ng mga halaman.
Reproduksiyon
Nagluluwal lamang ng isang anak ang mga tapir sa panahon ng kanilang siklo ng reproduksiyon. Kaiba ang anyo ng balahibo ng isang sanggol na tapir kapag inihambing sa ina nito. Mas maraming mga guhit at tuldok ang sa batang tapir na may madilim na balahibo.
Mga uri
May apat na uri ng mga tapir:
Ungulata
Ang mga ungguladong mamalya ay mga hayop na kabilang sa mga mamalya na nababalutan ang mga daliri sa paa sa halip na may mga ordinaryong kuko lamang. Unggulado ang tawag sa mga ito. Kabilang sa mga ito ang mga kabayo at mga baka.
Mga katangian
Bilang isang grupo, karaniwang mga malalaking hayop ang mga ito. Tinatayang umaabot sa mga sanlibo ang bilang ng kanilang mga uri sa mundo. Kumakain ng mga halaman at mga bahagi ng halaman ang lahat ng mga ito. Karamihan sa kanila ang may mga sungay na tumutubo sa ulo. Sila lamang ang mga mamalyang tinutubuan ng mga sungay.
Klasipikasyon
Dalawa ang pangunahing uri ng mga ungguladong mamalya: ang mga may pantay na bilang ng mga daliri at ang mga may di-pantay na bilang ng mga daliri. May pantay na bilang ng mga daliri sa lahat ng kanilang mga paa ang mga may pantay na bilang, samantalang may hindi-pantay na bilang ng mga daliri ang mga di-pantay ang bilang ng mga daliri sa kanilang mga panlikurang mga paa.
May pantay na bilang ng mga kuko
May mga isandaan ang bilang ng iba't iba uri ng mga ungguladong may pantay na bilang ng mga kuko. Tinatawag silang mga Artiodactyla na kinatitipunan ng mga Suiformes (mga wangis-baboy), Tylopoda (mga kamelyo), at Ruminantia (kumakain ng mga ruminante).
May di-pantay na bilang ng mga kuko
Kasama sa mga ito ang kabayo, tapir, at rinosero, na bumubuo sa mga orden ng Perissodactyla, ang "pamilya ng mga kabayo".
Kahalagahang pantao
Karamihan sa mga unggulado ang naging mga alagain o domestikado, katulad ng mga kabayo, baka, asno, baboy, tupa, kambing, kamelyo, at lyama na ginagamit ng mga tao bilang pagkain, sa transportasyon, at pag-aararo ng taniman.
Your Lie In April
Ang Your Lie in April (四月は君の嘘) ay isang drama at nakakakilig na dugtungan ng manga na isinulat at inilarawan ni Naoshi Arakawa. Ang istorya ay sumusunod sa isang batang piyanista, na nawalan ng kakayahang makarinig ng tunog ng piano matapos mamatay ang kanyang ina.
Banghay
Si Kōsei Arima ay isang tanyag na batang piyanista na nanalo na sa ilang paligsahan. Noong biglang mamatay ang kanyang ina na si Saki, siya ay nagka-mental breakdown sa gitna ng isang piano recitation. Nagbunga ito sa pagkawala ng kakayahan niyang makarinig ng tunog sa kanyang piano ngunit ang kanyang pandinig ay maayos.
Makalipas ang dalawang taon, hindi na niya hinahawakan ang piano at walang kulay ang mundo niya. Halos wala na siyang ginawa sa buhay niya kundi magpalipas ng oras kasama ang kanyang mga matatalik na kaibigan na sina Tsubaki at Watari, hanggang may nakilala siyang babae. Binago ng babaeng iyon ang lahat. Si Kaori Miyazono ay isang labing-apat na taong gulang na biyolinista, at ang pamaraan ng pagtugtog ng biyolin ni Kaori ay kasingtulad ng kanyang masigasig na pagkatao. Tinulungan niyang makapagtugtog muli ng piano si Kōsei at dahil sa patuloy niyang pagtulong kay Kōsei, mabilis na napagtanto ni Kōsei na iniibig na niya si Kaori, kahit alam niyang gusto niya si Watari.
Sa libing ni Kaori, ibinigay ng kanyang magulang ang liham na isinulat niya para kay Kōsei. Inihayag sa liham na alam niya na malapit na ang kamatayan, kaya siya ay namuhay ng mas malaya, bilang isang tao at sa kanyang musika, upang hindi magdala ng panghihinayang sa langit. Inihayag din niya na minamahal na niya si Kōsei noong siya pa ay 5 taong gulang, at nakuha niya ang inspirasyong tumugtog ng biyolin dahil nais niyang makapagtugtog sa tabi ni Kōsei balang araw. Ang kanyang nadarama para kay Watari ay isang kasinungalingan, na gawa-gawa lang upang makalapit siya kay Kōsei nang hindi nasasaktan si Tsubaki, na umiibig din kay Kōsei. Matapos malaman ni Tsubaki ang lahat ng nangyari, tinulungan niyang ipagaan ang pakiramdam ni Kōsei at sinabi niya na hindi siya aalis sa kanyang tabi kailanman. Iniwan din ni Kaori ang larawan niya mula pa noong bata pa siya na paalis mula sa konsiyertong nagbigay ng inspirasyon sa kanya, habang si Kōsei naman ay nasa likuran at lumalakad pauwi. Ikinuwadro ni Kōsei ang larawang ito.
Josefa Francisco
Si Jose "Gigi" Francisco (namatay 22 Hulyo 2015) ay isang tagataguyod para sa pagkakapantay-pantay sa kasarian at mga karapatan ng kababaihan. Nag-ambag siya sa maraming mga programa upang mabawasan ang pagkakaiba-iba at gumawa ng pananaliksik sa maraming aspeto ng pagkakapantay-pantay ng kababaihan at mga karapatan ng kababaihan. Nagtrabaho siya nang malapit sa United Nations sa iba't ibang mga proyekto.
Karera
Sa pamamagitan ng kanyang pagtuturo at pagsulat, ipinakilala niya ang karanasan sa teknikal, pananaw at paggalaw ng lipunan sa mga batang henerasyon. Naglingkod siya bilang isang miyembro ng Isis International mula 1998 hanggang 2002. Itinataguyod ng samahan ang mga karapatan ng kababaihan sa buong mundo. Kalaunan, sumali siya sa Women and Gender Institute (WAGI) bilang executive director ng samahan. Ang samahan ay nagsasagawa ng iba't ibang mga kurso sa online tungkol sa mga karapatan ng kababaihan mula 3 taon. Siya ay isang miyembro ng Organization for Development Alternatives para sa Babae sa isang Bagong Era, na pinaikling bilang DAWN. Ang organisasyon ay tumutulong upang maikalat ang mga tinig at pananaw ng kababaihan mula sa pandaigdigang timog na rehiyon sa buong mundo. Nagsilbi siyang global coordinator ng samahan. Ang United Nations at DAWN ay nagtulungan sa rehiyon ng Asya-Pasipiko sa ilalim ng pamumuno ni Gigi. Ang gawain sa pagitan nila ay nai-publish sa The Future The Women Pacific Women Gusto noong 2015.
Nagtrabaho siya bilang pinuno ng departamento ng Department of International Relations sa Miriam College, na nagtatrabaho upang maitaguyod ang pamumuno ng kababaihan. Ginawa niya ang mahalagang pananaliksik sa kahirapan, kasarian, pag-unlad at ang kilusang pambabae.
Rosario
Ang rosario ay maaaring tumukoy sa mga sumusunod:
Isdang globo
Ang Isdang globo (Ingles: pufferfish) ay isang pamilya ng pangunahing isda at estuarine na isda ng pagkakasunud-sunod na Tetraodontiformes. Ang mga ito ay morpolohikal katulad sa malapit na nauugnay na porcupinefish, na may malalaking panlabas na spines (hindi tulad ng mas payat, nakatagong mga spines ng Tetraodontidae, na makikita lamang kapag ang mga isda ay nakabulwak). Ang pang-agham na pangalan ay tumutukoy sa apat na malalaking ngipin, na naimpla sa isang itaas at mas mababang plato, na ginagamit para sa pagdurog ng matigas na mga kabibi ng mga crustacean at mollusk, ang kanilang likas na biktima.
Ang karamihan ng mga species ng isdang globo ay nakakalason at ang ilan ay kabilang sa mga pinaka nakakalason na bertebrado sa mundo. Sa ilang mga species, ang mga panloob na organo, tulad ng atay, at kung minsan ang kanilang balat, ay naglalaman ng tetrodotoksin at lubos na nakakalason sa karamihan ng mga hayop kapag kinakain; gayunpaman, ang karne ng ilang mga species ay itinuturing na isang napakasarap na pagkain sa Hapon (bilang 河豚, binibigkas na fugu), Korea (bilang 복, bok, o 복어, bogeo), at China (bilang 河豚, hétún) kapag inihanda ng mga espesyal na sanay na chef na nakakaalam. aling bahagi ang ligtas na kainin at sa kung anong dami.
Kagat ng aso
Ang kagat ng aso (Ingles: dog bite, dog attack) ay ang kagat na dulot ng asong kalye o asong pagala-gala (askal). Ang kagat ng aso ay maaaring makasanhi ng rabies sa taong nakagat nito. Bukod sa aso, maaaring ring makapanghawa ng rabies ang mga pusa, mga paniki, at iba pang mga hayop.
Mga dapat gawin
Kabilang sa mga dapat gawin kapag nakagat ng aso ang mga sumusunod. Ang pangunahing gawain ay ang mabuting paglilinis ng sugat sa pamamagitan ng paghuhugas na gumagamit ng tubig at sabon. Pagdaka, dapat na bantayan at pagmatyagan ang asong kumagat sa tao, at isinasagawa ang pag-alam kung saan nagmula ang asong ito, at pati na ang pag-alam kung ang asong ito ay nagkaroon na dati ng bakuna laban sa rabies. Bukod sa paglilinis at paghuhugas ng sugat, ang taong nakagat ng aso ay dapat na patingnan sa manggagamot upang masuri ang sugat o kagat. Kapag ang asong nakakagat sa tao ay mayroong rabies, mayroon ito nang ganitong mga katangian o sintomas: ang aso ay wala sa sarili o parang nababaliw, na karaniwang napupuna sa loob ng 5 hanggang 10 mga araw.
Mga lunas
Kapag nakagat ng aso, karaniwang iniiniksiyunan ng bakunang panlaban sa tetano (antitetano) ang taong nakagat. Maaari ring bigyan ng bakuna sa rabies ang taong ito nang 3 hanggang 4 na mga ulit (isa sa araw ng pagkakagat, isa sa ikapitong araw matapos makagat, at sa ika-10 araw, at panghuli sa ika-14 na araw matapos na makagat) kapag ang asong nakakagat ay hindi nabigyan dati ng bakuna sa rabies (antirabies). Iminumungkahi ang pagpapabukang ito kahit na napakabihira ang pagkakaroon ng rabies matapos na makagat ng aso; subalit kung magkaroon ay tinatandaan ang estadistika na isa hanggang dalawa pa lamang ang gumagaling magmula sa rabies sa loob ng libu-libong mga nagkakarabies na tao.
Aubigny-aux-Kaisnes
Aubigny-aux-Kaisnes ay isang pakikipagniig sa Aisne departamento sa silangang Pransiya.
DZTV-TV
Ang DZTV-TV, channel 13, ay ang pangunahing himpilang pantelebisyon ng Intercontinental Broadcasting Corporation sa Pilipinas. Ang kanilang studio ay matagpuan sa Broadcast City, Capitol Hills, Diliman, Lungsod Quezon. at ang analog at digital transmitter ay matatagpuan sa Nuestra Señora Dela Paz Subdivision, Sumulong Highway, Brgy. Santa Cruz, Lungsod Antipolo, Rizal.
Digital channels
UHF Channel 17 (491.143 MHz)
Stoisismo
Ang Stoisismo sa modernong kahulugan ay ang hindi pag-inda sa ligaya at dusa o sakit. Sa ganitong kalagayan, may katapangan o kahandaan ang pag-iisip upang magtiis ng hirap at pasakit. Ito ay isang paaralan ng Helenistikong pilosopiyang itinatag sa Atenas ng pilosopong si Zeno ng Citio noong kaagahan ng ikatlong daang taon BCE. Tumutuon ito sa masiglang ugnayan sa pagitan ng kosmikong determinismo at kalayaang pampilosopiya ng tao, at maging sa paniniwalang mas mainam ang magpanatili ng prohairesis o kagustuhan (determinasyon) na nakaayon sa kalikasan. Tinatawag na mga Stoiko ang mga sumusunod sa pagtuturo ni Seno ng Sitium. Ayon sa turo ni Seno ng Sitium, matatagpuan ang kaligayahan sa pamamagitan ng kawalan ng kasarapan at hapdi.
Ang Stoisismo ay isang pilosopiya ng pansarling etikang birtud ng Eudaimonia na may kaalaman sa sistema nito ng lohika at mga pananaw sa natural na mundo. Isinasaad nito na ang pagsasanay ng birtud ay parehong kinakailangan at sumasapat sa pagkakamit na eudaimonia na pagyabong sa pamamagitan ng pamumuhay ng buhay na etikal. Tinutukoy ng mga Stoiko ang daan sa eudaimonia sa isang buhay ng pagsasanay ng mga kardinal na birtud at pamumuhay na naaayon sa kalikasan.
Ang Stoiko ay kilala sa pagtuturo na ang birtud ang tanging mabuti para sa mga tao at ang mga panlabas na bagay gaya ng kalusugan, kayamanan, at kaligayahan ay hindi mabuti o masama sa sarili nito (adiaphora) at sa halip ay may kahulugan na mahalaga para sa paggaawa ng birtud. Kasama ng etikang Aristoteliano, ang tradisyong Stoiko ay bumubuo sa isa sa mga pangunahing paraan ng etikang birtud. Isinasaad rin ng mga Stoiko na ang mga nakakawasak na emosyon ay nanggagaling sa mga maling paghatol at ang mga tao ay dapat maghangad ng isang kalooban (proahairesis) na naaayon sa kalikasan. Dahil dito, iniisip ng mga Stoiko na ang mahusay na indikasyon ng pilosopiya ng isang indibidwal ay hindi ang sinabi ng isang tao ngunit kung paano ito umaasal. Upang mamuhay ng mabuting pamumuhay, kailangan maunawaan ng mga Stoiko ang mga patakaran ng kaayusan sa kalikasan dahil naniniwala silang ang lahat ng bagay ay nag-uugat sa kalikasan. Maraming mga Stoiko gaya nina Seneca at Epictetus ay nagbigay diin na dahil ang birtud ay sasapat sa kaligayahan, ang isang pantas ay may emosyonal na kakayahan na madaig ang mga kamalasan sa kanilang buhay. Ang paniniwalang ito ay katulad ng pariralang kalmadong Stoiko bagaman hindi ito kinabibilangan ng tradisyonal na pananaw na ang tanging pantas ang maituturing na tunay na malaya at ang lahat ng mga korupsiyong moral ay parehong mapanganib.
Tanyag ang doktrinang stoiko sa Gresya at sa Imperyong Romano mula sa pagkakatatag nito magpahanggang atasan ni Emperador Justiniano I na magsara ang lahat ng mga paaaralan ng pilosopiya noong 529 AD. Para kay Justiniano I, labag sa kanyang pananampalatayang Kristiyano ang katangiang pagano ng mga nasabing paaaralan.
Mga paniniwala
Ang Stoisimo ay nagbibigay ng nagkakaisang salaysay ng mundo na nilikha mula sa huwarang lohika, pisikang monistiko at naturalistang etika. Sa mga ito, binibigyang diin nito ang etika bilang pangunahing pinagtutuunan ng kaalamang pantao bagaya mga teoriyang lohikal ay may mas malaking interes sa mga kalaunang pilosopo nito. Itinuturo ng Stoisismo na ang pagpapaunlad ng pagpipigil sa sarili at katapangan sa mga pagdurusa at kahirapan bilang paraan ng pagwawagi sa mga nakawawasak na emosyon. Isinasaad rin nito na ang pagiging malinaw at walang pagkiling na pag-iisip ay pumapayag sa isang indibidwal na maunawaan ang pangkalahatang katwiran (logos). Ang pangunahing aspeto ng Stoisismo ay kinabibilangan ng pagpapabuti sa kagalingang etikal at moral ng isang indibidwal. Ang prinsipyong ito ay lumalapat rin sa mga sakop ng mga relasyong interpersonal na maging malaya sa galit, inggit at pagseselos at tanggapin na kahit ang mga alipin ay katulad ng ibang mga tao dahil ang lahat ng mga tao ay parehong mga produkto ng kalikasan.
Yu-Gi-Oh!
Ang Yu-Gi-Oh! ay maaaring tumukoy sa mga sumusunod:
George IV (paglilinaw)
Ang George IV ay maaaring tumukoy sa mga sumusunod:
Aubigny-en-Laonnois
Aubigny-en-Laonnois ay isang pakikipagniig sa Aisne departamento sa silangang Pransiya.
Table tennis sa Palaro ng Timog Silangang Asya 2005
Ang Table tennis sa Palaro ng Timog Silangang Asya 2005 ay ginanap sa Ninoy Aquino Stadium sa Rizal Memorial Sports Complex sa Malate, Lungsod ng Maynila, Pilipinas.
Mga nagtamo ng medalya
''Hindi kumpleto ang talaang ito. Makakatulong ka sa Wikipedia sa pamamagitan ng pagpapalawig nito.''
Mondragone
Ang Mondragone (Campaniano : Mundraón) ay isang komuna o munisipalidad sa Lalawigan ng Caserta sa Italyanong rehiyon ng Campania. Matatagpuan ito humigit-kumulang na 45 km hilagang-kanluran ng Napoles at mga 40 km kanluran ng Caserta.
Kasaysayan
Ang unang makasaysayang populasyon ng lugar ay ang Aurunci. Noong 375, noong huling bahagi ng Imperyong Romano, isang nayon na kilala bilang Petrinum ang itinatag matapos mawasak ng isang lindol ang ang kalapit na bayan ng Sinuessa. Noong Gitnang Kapanahunan, sinakop ito ng mga Normando na nagtayo (o muling nagtayo) ng isang kastilyo dito.
Santiago, Ilocos Sur
Ang Bayan ng Santiago ay isang ika-4 na klaseng bayan sa lalawigan ng Ilocos Sur, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Santiago ay nahahati sa 24 na mga barangay.
Cat Stevens
thumb|right|Si Yusuf Islam, na mas kilala sa kanyang dating pangalang Cat Stevens.
Kasalukuyan siyang namumuhay na kapiling ang kanyang asawa at mga anak sa Londres, at bahaging nananahanan bawat taon sa Dubai.
Unibersidad ng Swansea
thumb|Swansea University College of Engineering
Ang Unibersidad ng Swansea (Ingles: Swansea University,  Prifysgol Abertawe) ay isang pampublikong unibersidad sa pananaliksik na matatagpuan sa Swansea, Wales, United Kingdom. Ito ay itinatag bilang University College of Swansea noong 1920, bilang ang ikaapat na kolehiyo ng federal na sistemang Unibersidad ng Wales. Sa 1996, nagbago ito ng pangalan bilang Unibersidad ng Wales Swansea (University of Wales Swansea). Kinikilala ito bilang isa sa nangungunang unibersidad sa Wales.
Santo Domingo, Ilocos Sur
Mga Barangay
Ang bayan ng Santo Domingo ay nahahati sa 36 na mga barangay.
Gastornis
Ang Gastornis (, nangangahulugang "ibon ni Gaston") ay isang hindi na nabubuhay na sari ng malaking ibong hindi lumilipad na namuhay noong mga huling kapanahunang Paleoseno at Eoseno ng Senosoiko. Pinangalan ito noong 1855 kay Gaston Planté na nakatuklas sa unang mga kusilba sa pormasyon ng mga deposito sa Argile Plastique sa Meudon malapit sa Paris, Pransiya. Noong panahong iyon, Planté (nilarawan bilang "mapag-aral na kabataang lalaking na puno ng kasiglahan" ) ay nasa simula pa lamang ng kaniyang karerang akademiko, at ang kanyang kahangahangang tuklas ay kaagaran mapapangibabawan ng kanyang sumunod na mga nagawa sa larangan ng pisika.
Natagpuan ang mga kusilba o fossil ng mga ibong ito sa kanluraning-gitnang Europa (Inglatera, Belhika, Pransiya at Alemanya) maging sa Hilagang Amerika.
Parete
Ang Parete ay isang komuna (munisipyo) sa Lalawigan ng Caserta sa rehiyon ng Campania sa Italya, na matatagpuan mga 15 km hilagang-kanluran ng Napoles at humigit-kumulang 20 km timog-kanluran ng Caserta. Noong 31 Disyembre 2004, mayroon itong populasyon na 10,597 at may lawak na 5.7 km2.
Ang Parete ay may hangganan sa mga sumusunod na munisipalidad: Giugliano sa Campania, Lusciano, at Trentola-Ducenta.
Ang lugar ng Parete ay sikat sa paggawa ng mga milokoton, presas, at binong Aversa Asprinio.
Pangkalahatang halalan sa Pilipinas, 1941
Ang Halalan sa pagkapangulo, mga mambabatas at lokal na opisyal na ginanap noong Nobyembre 11 taong 1941 sa Pilipinas. Ang nakaluklok na pangulo na si Manuel Luis Quezon ay nanalo ng pangalawang termino bilang Pangulo sa maraming lamang sa kalaban. Ang kanyang kasama na si Pangalawang Pangulong Sergio Osmeña ay nanalo rin na malaming lamang. Ang mga nahalal na opisyal sa kasamaang palad ay hindi nakapagsilbi mula taong 1942 hanggang 1945 dahil sa Ikalawang Digmaang Pandaigdig. Taong 1943, nagkaroo ng Republikang gawa ng mga Hapones at itinalaga si Jose P. Laurel bilang pangulo nito. Mula 1943 hanggang 1945, Ang Pilipinas ay may dalawang pangulo. Namatay si Quezon noong 1944 dahil sa tuberculosis at napalitan ni Sergio Osmeña.
Mga panlabas na Kawing
Kaurian:Halalan sa Pilipinas
Audignicourt
Audignicourt ay isang pakikipagniig sa Aisne departamento sa silangang Pransiya.
Little Busters!
Ang Little Busters! (リトルバスターズ!) ay isang Hapon na nobelang biswal na likha ng kompanyang Key. Inilabas ito noong Hulyo 27, 2007 para sa mga Windows na PC. Ang Little Busters! ay ang pang-anim na laro ng Key, kasama ng mga larong Kanon, Air at Clannad. Isang bersyon na pang-adulto, ang ''Little Busters! Ecstacy'' ay inilabas noong Hulyo 25, 2008 para sa mga Windows na PC. Ang Ecstacy ay inilabas din sa PlayStation 2, PlayStation 3 at PlayStation Vita. Ang Little Busters! ay tungkol kay Riki Naoe, isang mag-aaral sa isang mataas na paaralan sa Hapon na kabilang sa isang grupong tinatawag na Little Busters simula pagkabata. Naghahahap ang Little Busters ng marami pang miyembro para makalaro sila ng beisbol.
Bibit
Ang bibit ay maaaring tumukoy sa:
Lalawigan ng Malatya
Ang Lalawigan ng Malatya  ay isang lalawigan sa Turkiya. Bahagi ito ng isang mas malaking bulubunduking lugar. Ang kabisera ng lalawigan ay Malatya (sa wikang Heteo: Milid o Maldi, nangangahulugang "lungsod ng pulut-pukyutan"). Tanyag ang Malatya sa kanilang mga aprikot. May sukat ito na 12,313 km2 at may populasyon na 853,658 sang-ayon sa senso noong of 2000, samantala noong 2010, mayroon itong populasyon na 740,643.
Mga distrito
Nahahati ang lalawigan ng Malatya sa 14 na distrito (nasa makapal ang distritong kabisera):
Stefanaconi
Ang Stefanaconi ([stefa'nakoni]) (Στεφανικόνιον) ay isang komuna (munisipalidad) sa Lalawigan ng Vibo Valentia sa rehiyon ng Italya ng Calabria, na matatagpuan mga 50 km timog-kanluran ng Catanzaro at mga 3 km silangan ng Vibo Valentia. Noong 31 Disyembre 2004, mayroon itong populasyon na 2,477 at sakop na 23.2 km2.
Ang munisipalidad ng Stefanaconi ay naglalaman ng frazione (pagkakahati) ng Morsillara.
Ang Stefanaconi ay may hangganan sa mga sumusunod na munisipyo: Francica, Gerocarne, Pizzoni, Sant'Onofrio, Soriano Calabro, Vazzano, at Vibo Valentia.
Suraphol Sombatcharoen
Suraphol Sombatcharoen (สุรพล สมบัติเจริญ) (1930 – 1968) ay isang aktres sa bansang Thailand.